Rümikon
Rümigche (amtlich Rümikon) isch e Gmeind im Bezirk Zurzi vom Schwiizer Kanton Aargau.

Geografii 
D Gmeind liit uf der lingge Syte vom Hochrhy, a der Gränze zwüsche de Schwiiz und Düütschland.

De Rhy macht bi Rümigche, wisawi vom badische Dorf Lienhem (Gmeind Hochetenge), en Kurve noch rächts. Über em Dorf het s gäge Süde en Hügelräje, wo der höchscht Punkt dervo uf em Bruch und am Belche isch. D Flechi vom Gmeindbann het nur 291 Hektaare.

Nochbergmeinde vo Rümigche sind Hohetenge im Norde, Fisibach im Oschte, Wislike im Süde und Melike im Weschte.

Gschicht 
Uf em Bode vom hütige Rümigche sind im vierte Joorhundert zwei röömischi Wachtdürm gstande. Der Name vom Dorf chunt im Joor 1113 s erscht Mol in ere Urkund vor. Er isch vo der eltere Form Rumaninghofun abgleitet. Sid 1803 ghört Rümigche zum Kanton Aargau.

Vo 1975 bis 1980 isch z Rümigche en Fabrigg vo der Textilfirma Jäggli vo Winti gsi.

Weblink 

 Website vo der Gmeind Rümigche

Fuessnoote 

Ort (Kanton Aargau)
Zurzibiet